दर्दनाक हादसा : कारों की टक्कर में 1 की मौत, 4 घायल - sundernagar road accident one death 4 injured
Updated: 15 Apr, 2019 10:38 PM
सुंदरनगर (अंसारी): कांगू जड़ोल में नैशनल हाईवे 21 पर 2 कारों की टक्कर में एक परिवार के 3 सदस्य घायल और 1 की मौत हो गई है। जानकारी के अनुसार स्विफ्ट कार मंडी की ओर जा रही थी कि कांगु से जड़ोल के बीच खयाली मोड़ पर सामने से कुल्लू की ओर से आ रही स्कॉर्पियो से जोरदार टक्कर हो गई, जिससे स्विफ्ट कार में सवार बल्ह के गांव गुटकर चलाह निवासी हिमाचल सहकारी बैंक के कर्मी विनोद शर्मा (49) पुत्र मेहर चंद शर्मा, पत्नी वीनू देवी (42), बेटा विशनां शर्मा (11), बेटा कर्ण शर्मा (11) सहित 19 वर्षीय अभिषेक शर्मा पुत्र राजेश शर्मा गंभीर रूप से घायल हो गए जिन्हें जख्मी हालत में नागरिक अस्पताल पहुंचाया गया, जहां चिकित्सकों ने विनोद शर्मा को मृत घोषित कर दिया जबकि तीनों घायलों का उपचार जारी है। सुंदरनगर थाना प्रभारी गुरबचन सिंह ने कहा कि शव पोस्टमार्टम के लिए भेज दिया गया है, वहीं डी.एस.पी. तरनजीत सिंह ने कहा कि पुलिस ने मामले की जांच शुरू कर दी है।